Hesiodos - Wikipedia

# Hesiodos

### Diwar Wikipedia, an holloueziadur digor

« Pseudo-Seneca » : pell amzer e voe kredet e oa penn ar prederour stoikian roman, met gallout a rafe bezañ ur barzh kozh, Hesiodos marteze. Delwenn roman diwar batrom un delwenn hellenat (British Museum)

Hesiodos (Ἡσίοδος / Hêsíodos e gregach, Hesiodus e latin) a oa ur barzh hellazat eus ar Patrom:VIIIvet kantved a-raok J.-K. Ganet e vije Hesiodos en Ascra, ur vourc'hadenn eus Beotia.

## [kemmañ] E vuhez

### [kemmañ] Ar fedoù

Tra ne ouzer diwar e benn nemet pezh a skriv en e varzhonegoù. Dre deir gwech e-barzh Al Labourioù hag an Deizioù, e ro un dornad munudoù diwar e vuhez. Un draig a lavar ivez en e d-Teogonia.

E dad a deue eus Cumes en Eolia, ur vro eus Azia Vihan entre Ionia ha Troade. Pe anv e oa, n'ouzer ket. Dios e vije bet, hervez an hengoun, met kement-se a deuje eus treuzkompren ur rannbennad «Πέρση, δῖος γένος}} / Pérsê, dĩos génos » (Labourioù, v. 299), komprenet evel « Perses, mab da z-Dios » e-lec'h « Perses, mab hael ». Perc'henn e oa d'ur seurt embregerezh aocherezh a voe rivinet gantañ.

Treuziñ ar mor a reas neuze, ha mont da chom da Askra ma prenas un tamm douar e-harz ar Menez Helikon. Eno e timezas gant Pycimède, ha daou vab o doe: Hesiodos ha Perses.

Ul lec'h paour e oa Ascra. Hervez Hesiodos e oa ur « bourk milliget, drouk d'ar goañv, kriz d'an hañv, morse e neze plijus » (Labourioù, v. 640). Deuet ar c'houlz da rannañ hêrezh e dad: bec'h a savas etre e vreur Persès hag eñ, ha prosez. Gant « rouaned» Ascra e voe lavaret edo ar gwir gant Persès. Hemañ neuze a gasas e stal da Gernetra, hag a eas da c'houlenn arc'hant digant e vreur a gasas anezhañ da sutal. Ha Persès, droug ennañ, a c'hourdrouzas Hesiodos , prest d'ober ur posez all d'e vreur. Hiroc'h n'ouzer ket.

Evit reiñ un tamm skiant d'e vreur hag e skoazellañ da gaout ur vuhez yac'h ha da verañ e beadra evel a zo dleet e savas Hesiodos ar varzhoneg Al Labourioù hag an Deizioù.

## [kemmañ] Al Labourioù hag an Deizioù

Savet eo an oberenn war an div wirionez-mañ:

- al labour eo lezenn ar vuhez;
- an neb a labour en devez peadra da vevañ atav.

Skrivet e voe pa oa al labour-douar o vont da fall, ha hellaziz o tivroañ da glask douaroù nevez da drevadenniñ.

Ouzhpenn labourat an douar e oa un aedes anezhañ, da lavarout eo ur barzh a save barzhonegoù evit o reiñ da glevout d'an dud. E C'halkis en Eubea, e kemeras perzh en ur genstrivadeg barzhoniezh aozet gant mibien ar roue Amphidamas da lidañ obidoù o zad. Trec'h e voe war ar genstriverien all gant ur varzhoneg a gane enni talvoudegezh al labour-douar hag ar peoc'h. Un trebez a voe roet dezhañ evel gopr ha dediet e voe gantañ da Vuzezed ar menez Helikon.

Mervel a eure en Askra. Pa voe distujet ar gêriadenn gant tud Tespia, e tec'has an annezidi da Orc'homenos. Hervez testeni Aristoteles en e Bonreizh Orc'homenos e voe dastumet ludu korf ar barzh, war-lerc'h un orakl, gant tud ar gêr-se, ha lakaet e-kreiz o agora, e-kichenik bez Minias, haroz ar geoded en-eeun. E-giz-se e voe lakaet Hesiodos gant an annezidi da ziazezer o c'hêr (οἰκιστής}} / oikistês e gregach).

Komz anezhañ e-unan en deus graet Hesiodos en e oberenn: karout a ra ar vuhez sioul war ar maez, an dilontegezh hag ar reizhded, doujañ ouzh ar relijion betek bout kredus, hep klask plijout d'ar roue, trawalc'h dezhañ reiñ skoazell d'e genvroiz, a brezege dezho ar vuhezegezh vat gant gwerzennoù brav. Gantañ eo bet ijinet ar varzhoniezh didaktek. Delwennoù a voe savet dezhañ war-lerc'h e varv e Thespies, Olimpia ha war ar menez Helikon.

Kanet e voe e varzhonegoù gant ar rapsoded ha brud bras a deuas dezho evel-se. Kalzig a varzhed a zo bet awenet gant Hesiodos, hag en o zouez

- Vergilius (en e Georgica),
- Caton an Henañ (en e De agri cultura)
- Lucretius.

### [kemmañ] Ar mojennoù

## [kemmañ] Oberennoù

Mar deo anavet anv Hesiodos eo abalamour ma en deus skrivet diwar-benn ar mojennoù kozh en e oberennoù:

- Teogonia hag Al Labourioù hag an Deizioù .

- Teogonia (Θεογονία}} / Theogonía) a zo diwar-benn lignezoù an doueed ma kinnig enni ar bernioù doueed a zo meneg anezho er mojennoù, gant an tri remziad anezho: hini Ouranos, hini Kronos, hini Zeus a voe trec'h warno holl. Koshañ barzhoneg relijiel Hellaz eo. Ouzhpenn kontañ lignezoù an doueed ez eus el levr ur c'hosmogonia a grog gant krouidigezh ar bed hag ar C'haos.

- Al Labourioù hag an Deizioù (Ἔργα καὶ Ἡμέραι / Erga kaì Hêmérai) ;

- Skoed Herakles (Ἀσπὶς Ἡρακλέους}} / Aspìs Hêrakléous), awenet gant deskrivadur skoed Akilles en Iliada.

### [kemmañ] Oberennoù all lakaet war e gont

Koulskoude ez eus bet lakaet e-leizh a oberennoù all war e gont, en un doare faltazius:

### [kemmañ] Pennadoù kar dre o ster

- Oberennoù Hesiodos :
  - Teogonia,
  - Al Labourioù hag an Deizioù
  - Katalog ar Maouezed ;

- Homeros ;

- Hexamètre dactylique.

### [kemmañ] Levrlennadurezh

- Marcel Détienne, « Crise agraire et attitude religieuse chez Hésiode », Revue d'études latines, coll. « Latomus 68 » Bruxelles, 1963 ;
- (en) Richard Janko, Homer, Hesiod and the Hymns. Diachronic Development in Epic Diction, Cambridge University Press, 1982 (ISBN 0521238692) ;
- Marie-Christine Leclerc, La Parole chez Hésiode, Les Belles Lettres, Paris, 1993 ;
- Paul Mazon, introduction à l'édition de Théogonie. Les Travaux et les Jours. Le Bouclier aux éditions des Belles Lettres, Paris, 2002 (1re édition 1928) ;
- Patrom:STLB ;
- Jean-Pierre Vernant :
  - Mythe et pensée chez les Grecs, La Découverte, Paris, 1996,
  - Mythe et société en Grèce antique, Paris, 1974 (1re éd.).

### [kemmañ] Liammoù diavaez

Patrom:Wikisource

Dafar ouzhpenn a-fet an tem-mañ a vez kavet e-barzh Wiki Commons
Hesiodes

- Arnodskrid diwar-benn Hesiodes hag e oberennoù.

Adtapet diwar "http://br.wikipedia.org../../../h/e/s/Hesiodos.html"

Rummadoù ar bajenn: Mojennoù Hellaz | Skrivagnerien Hellaz kozh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Euskara
- Suomi
- Français
- עברית
- Hrvatski
- Magyar
- Íslenska
- Italiano
- 日本語
- 한국어
- Latina
- Lëtzebuergesch
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Türkçe
- Українська
- 中文